IPL के पहले मुकाबले में चेन्नई के खिलाफ घुटने में चोट लगी थी, सर्जरी होगी
IPL 2023 - New Zealand Player Kane Williamson Ruled Out Of ODI World Cup Due To Knee Injury. वनडे वर्ल्ड कप से पहले न्यूजीलैंड टीम को बड़ा झटका लगा है। टीम के स्टार प्लेयर केन विलियमसन घुटने की चोट की वजह से वनडे वर्ल्ड कप से बाहर हो गए हैं। न्यूजीलैंड ने गुरुवार को इसकी जानकारी दी।
वनडे वर्ल्ड कप से पहले न्यूजीलैंड टीम को बड़ा झटका लगा है। टीम के स्टार प्लेयर केन विलियमसन घुटने की चोट की वजह से वनडे वर्ल्ड कप से बाहर हो सकते हैं। न्यूजीलैंड ने गुरुवार को इसकी जानकारी दी।
विलियमसन चोट की वजह से वापस अपने देश न्यूजीलैंड लौट गए थे और मंगलवार को स्कैन से पुष्टि हुई कि उन्हें अपने दाएं घुटने का सर्जरी करवानी होगी। न्यूजीलैंड क्रिकेट के बयान के अनुसार दाहिने हाथ के इस बल्लेबाज का अगले तीन हफ्ते के अंदर सर्जरी की जाएगी। इसके बाद उन्हें इससे उबरने के लिए कम से कम 6 महीने लग सकते हैं। इस कारण हो सकता है कि वह वर्ल्ड कप के लिए उपलब्ध नहीं रहेंगे।
मैं गुजरात और न्यूजीलैंड क्रिकेट को धन्यवाद देना चाहता हूं-विलियमसन
वहीं अपने चोट के बाद केन विलियमसन ने बयान दिया है। विलियमसन ने कहा, मुझे पिछले कुछ दिनों में बहुत समर्थन मिला है और इसके लिए मैं गुजरात टाइटंस और न्यूजीलैंड क्रिकेट दोनों को धन्यवाद देना चाहता हूं। स्वाभाविक रूप से इस तरह की चोट लगना निराशाजनक है, लेकिन मेरा ध्यान अब सर्जरी कराने और रिहैब शुरू करने पर है। इसमें कुछ समय लगने वाला है, लेकिन मैं जल्द से जल्द मैदान पर वापसी करने के लिए हर संभव प्रयास करूंगा।
कैच लेने की कोशिश में चोटिल हुए थे विलियमसन 
शुक्रवार को IPL के पहले मुकाबले में चेन्नई सुपर किंग्स के खिलाफ बाउंड्री लाइन पर कैच लेने की कोशिश में विलियमसन चोटिल हो गए थे। उनके दाएं घुटने में चोट लगी थी। दूसरी पारी में चोट के कारण विलियमसन ने बल्लेबाजी भी नहीं की। उनकी जगह इम्पैक्ट प्लेयर के रूप में साई सुदर्शन आए थे।
2019 वर्ल्ड कप में प्लेयर ऑफ द टूर्नामेंट थे विलियमसन
न्यूजीलैंड की टीम 2019 के वर्ल्ड कप में फाइनल तक पहुंची थी। विलियमसन प्लेयर ऑफ द टूर्नामेंट बने थे। उन्होंने 9 पारियों में 578 रन बनाए थे। इस दौरान उन्होंने दो शतक और दो अर्धशतक भी लगाया था।